二連巨盜龍

二連巨盜龍係喺內蒙古二連盆地搵倒、一啲好似現代雀仔、好鬼大堆嘅化石，經過研究重組而命名嘅一種恐龍。身長大約 8 米，企高超過 5 米，重成 1400 公斤。佢有好多好似雀仔嘅特徵，有個冇牙嘅「下顎」，睇嚟好似雀嘴。冇證據話二連巨盜龍有羽毛，不過研究人員估呢隻嘢成身羽毛𠻹。二連巨盜龍係食齋定食肉就唔係好清楚。

點搵倒 
研究員徐星幫日本電視台拍記錄片，重演自己之前點搵倒蜥腳類恐龍，隨手拎起一嚿化石，睇真啲係屬於從嚟未見過嘅生物嘅，就係咁搵倒二連巨盜龍喇。

參考 
BBC 中文網
科報網
BBC News
news@nature.com: "Giant bird-like dinosaur found".
Skeletal reconstruction of a Gigantoraptor raising itself up on one foot. Known bones are white. Human is 175cm tall. Credit: Li Rongshan/IVPP.

恐龍
化石